Hastings Castle er en borgruin i byen Hastings, East Sussex i England. Det blev oprindeligt bygget af Vilhelm Erobreren, men er i løbet af historien blevet udsat for ødelæggelser flere gange, hvorfor det fremstår som en ruin i dag.  Historie Straks efter at være ankommet til England i 1066 beordrede Vilhelm Erobreren tre forskellige befæstninger opført; Pevensey Castle i september 1066, Hastings (inden Slaget ved Hastings) og Dover Castle få dage efter slaget. Hastings Castle blev oprindeligt bygget som et motte-bailey-anlæg tæt på havet. Den oprindelige borg blev bygget i træ, men i 1070 udstedte Vilhelm Erobreren ordre om at slottet skulle genopføres i sten sammen med St Mary's Chapel. Efter borgen var blevet bygget i sten, blev den overdraget til Humphrey de Tilleul. Da han rejste tilbage til Normandiet overgik slottet til Greven af Eu, der på det tidspunkt hed Robert. Greven af Eu i Frankrig kontrollerede slottet i det meste af den noraminske periode og i 1172 blev et stort tårn bygget for yderligere at forstærke borgen. Kong John beordrede at den skulle ødelægges for at undgå at den faldt i hænderne på Dauphin Louis. I 1220 blev slottet genbefæstet af Henrik 3. og forblev på kongens hænder frem til 1331. I 1249 blev det renoveret og i 1274 udstedte Edvard 1. forordninger til flåden fra slottet. I 1287 hærgede voldsommer storme den engelske sydkyst i mange måneder, og den bløde sandsten bukkede under for vejret. En stor sektion den klippe, som borgen er bygget på, faldt i havet sammen med en del af slottet. I 1339 og 1377 blev byen angrebet af Frankrig, hvilket efterlod mange nedbrændte bygninger og hjem. I løbet af det næste århundrede gjorde erosion at borgen gradvist forfaldt og forsvandt i havet. I midten af 1500-tallet iværksatte Henrik 8. en ødelæggelsen af alle katolsk klostre, hvilket efterlod stedet i forfald i mange år. Herefter at stedet blev købt af Pelham-familien og blev brugt til landbrug indtil det var så overgroet og forfaldent, at det stort set blev glemt. Først i 1824 blev det arkæologisk udgravet og efterfølgende restaureret og i 1870'erne blev slottets kældre genopdaget. Under 2. verdenskrig oplevede slottet yderligere ødelæggelser, da Hasting var målet for flere bombetogter. I 1951 købte Hastings Corporation stedet og lavede det om til en turistattraktion.